شەفەق نیوز/ وەڕێەوبەرایەتی گشتی پەروەردەی سلێمانی، ئمڕوو دوشەممە، راگەیان تاقیکردنەوەیل نیمەی ساڵ ئەرا ماوەی سێ رووژ دۊیاخریا لە گشت مەکتەوەیل پارێزگا.
وەڕێەوبەرایەتیەگە لە بەیاننامەیگ رەسیە ئاژانس شەفەق نیوز وت: " لەوەر داوەزین پلەیەیل گەرمی وەفر وارین، ئەرا مسۆگەر کردن سەڵامەتی خوەنەوارەیل، بڕیاردایمن وە دۊیاخسن تاقیکردنەوەیل کۆتایی وەرز یەکەم خوەنستن لە رووژەیل، سێشەممە، چوارشەممە، پەنجشەممەی ئایندە، لە گشت ناوەندەیل فێرکاری حکومەتی و ناحکومەتی".
لە بەیاننامەگە وتیش: " تاقیکردنەوەیل ئەرا رووژ دوشەممە رێککەفت2022/1/25 دۊیاخریا وەگورەی  خشتەیگ تایبەت ک وەلایەن وەڕێەوەبەرایەتی مەکتەوەیل سلێمانی ئامادەکریایە".
